คือหนูได้ไปรับการขูดมดลูกมา ในวันที่ 25/09/62 ได้รับคำแนะนำคือเว้นระยะการมีเพศสัมพันธ์ 3 สัปดาห์ แต่ว่าหลังจากนั้นก็ยังไม่ได้มีเพศสัมพันธ์อยู่ดีค่ะ จนมาถึงวันที่ 25/10/62 1 เดือนพอดี ถึงมามีอะไรกัน ป้องกันค่ะด้วยถุงยาง (มี 1ครั้ง ที่ก่อนหน้านั้นแฟนพึ่งหลั่งในถุงไป แล้วมีการสอดใส่แบบไม่ใส่ แปปเดียว แล้วไปใส่ถุงต่อ แต่พึ่งหลั่งไปน่าจะมีอสุจิ เช้าจึงไปซื้อยาคุมฉุกเฉินค่ะ) อยากทราบว่า 1. ครั้งแรกที่ทานยาคุม ฉฉ ไปยังมีโอกาศท้องมั้ยค่ะ? 2.ไปขูดมดลูกมา 1 เดือน แต่ว่ายังไม่มีประจำเดือนมา (แต่ป้องกัน หรือสอดใส่ไปแปปเดียว ตามที่กล่าวข้างต้น ยังมีโอกาศท้องมั้ยค่ะ? 3.มีอีกครั้ง ที่แฟนสอดใส่ไปแปปเดียวแค่เริ่มรู้สึกเสียวโดยไม่ป้องกัน แล้ก็เอาออกมาใส่ แล้วจึง มี พสพ ต่อจนเสร็จ (แต่ก่อนหน้านี้ 24. ชม ไม่ได้มีการหลั่งเลย) จะยังมีโอกาศท้องยุ่มั้ยค่ะ
สวัสดีค่ะ จากเหตุการณ์ดังกล่าว หากป้องกันด้วยถุงยางอนามัยร่วมด้วยขณะมีเพศสัมพันธ์มีโอกาสตั้งครรภ์ได้น้อยอยู่แล้ว และหากรับประทานยาคุมกำเนิดฉุกเฉินภายใน 72 ชั่วโมงหลังมีเพศสัมพันธ์ ประสิทธิภาพการป้องกันจะอยู่ที่ประมาณ 85-95%หลังขูดมดลูกในช่วง 1-3 เดือนแรก อาจจะยังไม่มีไข่ตกและยังไม่มีประจำเดือนมาได้ แต่อย่างไรก็ตาม แนะนำว่าถ้ายังไม่พร้อมตั้งครรภ์ ควรคุมกำเนิดทุกครั้งที่มีเพศสัมพันธ์ แม้ประจำเดือนจะยังไม่มาหากไม่มีการหลั่งน้ำอสุจิในช่องคลอด ก็แทบไม่มีโอกาสตั้งครรภ์ แต่การหลั่งนอกก็ยังมีโอกาสผิดพลาดได้ 4-20% จากน้ำอสุจิที่เล็ดลอดระหว่างมีเพศสัมพันธ์โดยที่ฝ่ายชายก็ไม่รู้ค่ะ